**PRM: Sametinget bevilger kr 300 000 til stedsnavnprosjekt**

**Sametinget har bevilget kr 300 000 i støtte til Yngve Johansens prosjekt “Registrering av så mange samiske stedsnavn som mulig i Varanger”.**

Målet med prosjektet er å finne, registrere, fotografere og ta opp på bånd så mange samiske stedsnavn som det er mulig å finne på Varangerneset i Øst-Finnmark. Disse stedsnavnene skal registreres på nett: <https://www.báikenamat.no/>. I tillegg skal det lages en app.

-For Sametinget er det viktig å støtte stedsnavnprosjektet, slik at stedsnavnene i Varangerområdet blir tatt vare på samtidig som det er lett å bli kjent med stedsnavn gjennom en app, sier sametingsråd Mikkel Eskil Mikkelsen (NSR).

Yngve Johansen har tidligere registrert samiske stedsnavn både i Berlevåg og Nesseby kommune. Disse finnes både på en egen CD og på nettsiden <https://www.báikenamat.no/>

FEFO har også gitt støtte til prosjektet.

Prosjektet er bevilget med midler fra post 4.5.6 Dokumenteringstiltak – søkerbasert tilskudd

For intervju kontakt sametingsråd Mikkel Eskil Mikkelsen (NSR), [mikkel.eskil.mikkelsen@samediggi.no](mailto:mikkel.eskil.mikkelsen@samediggi.no)